Държавен вестник, бр. 75, 2016 г., стр. 95

БРОЙ  75	
Д Ъ Р Ж А В Е Н  В Е С Т Н И К 	
СТР.  95  
2 точки: Поддържа много добри взаимоотно­
шения и ефективно сътрудничи с колеги, с роди­
телите като участници в образователния процес 
и със заинтересовани страни с цел пълноценно 
развитие и подкрепа на всяко дете или ученик. 
Активно взаимодейства с родителите, предлага 
решения и търси подкрепата им за подобряване 
на резултатите на децата/учениците, организира 
и провежда събития. Насърчава колегите си и 
родителите да дискутират, обменят идеи и да ра­
ботят съвместно за разрешаването на проблеми, 
свързани с децата и учениците. Отличава се с 
активност, дава предложения и влага усилия за 
подобряване процеса на работа, ангажира се с из­
пълнението на допълнителни задачи. С готовност 
помага и обучава по-млади и неопитни колеги. 
Оказва методическа и организационна подкрепа 
и наставничество.
III. Познаване и прилагане на нормативната 
уредба 
1 точка: Не познава основните нормативни 
документи, които регулират системата на пред­
училищното и училищното образование. Слабо 
познава държавните образователни стандарти, 
които имат отношение към пряката му работа. Има 
затруднение в работата с документите на инсти­
туцията. Не участва в работата по разработването 
и актуализирането на учебната документация. 
Необходимо е наставничество и методическа или 
организационна подкрепа.
1,5 точки: Познава основните нормативни до­
кументи, които регулират системата на предучи­
лищното и училищното образование, и тези, които 
имат отношение към децата и учениците. Познава 
държавните образователни стандарти. Няма труд­
ности в работата с документите на институцията. 
Участва в работни групи за разработването и 
актуализирането на учебната документация, но 
няма самостоятелна инициатива. Поддържа необ­
ходимата отчетност, в срок оформя документите, 
с които работи. 
2 точки: Познава и ефективно прилага норма­
тивни документи, които регулират системата на 
предучилищното и училищното образование и 
които имат отношение към децата и учениците. 
Познава и прилага държавните образователни стан­
дарти. Отговорно и в срок изпълнява задълженията 
си по приемане, водене, съхраняване, отчитане и 
унищожаване на документите на институцията, 
с която работи. Участва в работни групи за раз­
работването и актуализирането на правилници, 
правила, планове и др. и предлага решения за 
подобряване на работата. Оказва методическа и 
организационна подкрепа и наставничество.
IV. Други професионални изисквания
1 точка: Познава длъжностната си характерис­
тика и произтичащите от нея права и задължения. 
Спазва седмичното разписание. Има затруднения в 
изпълнението, координирането и контролирането 
на всички планирани задачи и дейности, което 
води до затруднения в организирането и управле­
нието на основните и допълнителните форми на 
педагогическо взаимодействие, на учебния час, на 
самоподготовката или заниманията по интереси, 
до нарушаване на дисциплина или до отклонения 
от тематичното разпределение. В екипната работа 
допуска закъснение, неточност, разсеяност, което 
води до слабости в изпълнението на възложените 
задачи. Подценява необходимостта от повишаване 
на квалификацията, не я обвързва с възможности­
те за развитие, няма желание за професионално 
усъвършенстване. За атестационния период има 
придобит един квалификационен кредит и по-
малко от половината от задължителния брой 
часове участие във вътрешноинституционалната 
квалификация за всяка от годините в периода на 
атестиране. Не използва ефективно ресурсите/
базата/средата, с които институцията разполага. 
Необходима е допълнителна квалификация и 
наставничество. Необходима е методическа или 
организационна подкрепа.
1,5 точки: Старае се съвестно да изпълнява 
своите задължения. Спазва седмичното разписание, 
продължителността на основните и допълнител­
ните форми на педагогическо взаимодействие, на 
учебния час, на самоподготовка или на друга форма 
на извънкласна и/или извънучилищна дейност, като 
ефективно разпределя работното си време и не 
пречи на колегите си да работят. Понякога среща 
трудности при справянето с възникнали проблеми 
и задачи. Отнася се отговорно към работата, но 
понякога е необходима подкрепа и контрол по 
отношение на сроковете. Проявява умерена мотива­
ция и старание относно участията в допълнителни 
обучения. За атестационния период не е достигнал 
задължителния брой квалификационни кредити. 
Няма задължителния брой академични часове 
годишно участие във вътрешноинституционална­
та квалификация. Положително е настроен към 
предложения за промяна и обогатяване на опита. 
Рационално използва ресурсите/базата на инсти­
туцията, търси и предлага допълнителни. Разбира 
и следва образователните цели на институцията. 
Препоръчва се допълнителна квалификация.
2 точки: Ефективно изпълнява отговорностите 
си. Отговорно, в срок, с необходимата точност и 
качествено изпълнява възложените задачи и спазва 
вътрешните правила и инструкциите за работа. 
При необходимост в извънработно време довършва 
спешни задачи. Показва високо качество на рабо­
та, висока прецизност и точност при изпълнение 
на поставените задачи, ефективно постигане на 
желаните цели в определеното време и срокове. 
Изпълнява отговорно задачите, преодолява въз­
никнали трудности и своевременно информира за 
крайния резултат. Постоянно разширява своите 
знания както чрез самоподготовка в свободното 
време, така и чрез активното включване в органи­
зирани обучения. Има задължителните за атеста­
ционния период брой квалификационни кредити и 
задължителния брой академични часове участие 
във вътрешноинституционалната квалификация 
за всяка от годините в периода на атестиране. С 
готовност споделя усвоените нови знания с колегите 
и се опитва да ги приложи на практика. Ефективно 
използва ресурсите на институцията, обогатява ги 
и търси и предлага и допълнителни възможности 
за подобряване. При необходимост с готовност се 
отзовава за довършване на спешни задачи. Раз­
бира и изпълнява образователната политика на 
институцията, като изяснява на колегите си и ги 
подпомага за реализиране на поставените цели. 
Оказва методическа и организационна подкрепа 
и наставничество.